Μαρία δε λος Ντολόρες των Βουρβόνων-Δύο Σικελιών

Η Μαρία δε λος Ντολόρες των Βουρβόνων-Δύο Σικελιών (María de los Dolores de Borbón-Dos Sicilias, 15 Νοεμβρίου 1909 - 11 Μαΐου 1996) ήταν κόρη του Πρίγκιπα Κάρολου των Βουρβόνων-Δύο Σικελιών.

Βιογραφία
Γεννήθηκε στις 15 Νοεμβρίου 1909 στο Παλάτι του Βιγιαμεχόρ, και ήταν το δεύτερο παιδί και η μεγαλύτερη κόρη του Πρίγκιπα Κάρολου των Βουρβόνων-Δύο Σικελιών και της δεύτερης συζύγου του Πριγκίπισσας Λουίζας της Ορλεάνης.

Η Ντολόρες σπούδασε μαζί με τις αδελφές της Μερσέντες και Εσπεράνσα σε σχολείο Ιρλανδών μοναχών στη Μαδρίτη.

Στις 12 Αυγούστου 1937 παντρεύτηκε τον πλούσιο Πολωνό αριστοκράτη Πρίγκιπα Αυγουστίνο Ιωσήφ Κσαρτορίσκι στο Ουσί της Ελβετίας. Μαζί απέκτησαν δύο παιδιά:
τον Πρίγκιπα Αδάμ Κάρολο (γενν. το 1940), παντρεύτηκε (2) την Ελεονόρα Πιτσιότο. Απέκτησαν 1 παιδί και (2) την Ζοζέτ Ναϊμέ Καλίλ. Δεν απέκτησαν παιδιά.
τον Πρίγκιπα Λουδοβίκο Πέτρο (1945-1946), πέθανε σε ηλικία δεκατριών μηνών.

Στις 29 Δεκεμβρίου 1950 παντρεύτηκε για δεύτερη φορά τον δάσκαλο Κάρλος Σίας Οσόριο στη Σεβίλλη. Το ζευγάρι δεν απέκτησε απογόνους.

Πέθανε στις 11 Μαΐου 1996 στη Μαδρίτη σε ηλικία 86 ετών. Είναι θαμμένη στη Σεβίλλη.

Τίτλοι
15 Νοεμβρίου 1909 - 12 Αυγούστου 1937: Η Βασιλική Υψηλότητα Πριγκίπισσα Μαρία δε λος Ντολόρες των Βουρβόνων-Δύο Σικελιών
12 Αυγούστου 1937 - 29 Δεκεμβρίου 1950: Η Βασιλική Υψηλότητα Πριγκίπισσα Μαρία δε λος Ντολόρες Κσαρτορίσκα, Πριγκίπισσα των Δύο Σικελιών 
29 Δεκεμβρίου 1950 - 11 Μαΐου 1996: Η Βασιλική Υψηλότητα Πριγκίπισσα Μαρία δε λος Ντολόρες, Πριγκίπισσα των Δύο Σικελιών, Κα. Κάρλος Σίας Οσόριο

Τιμητικές διακρίσεις
: Κυρία Μεγαλόσταυρου της Δικαιοσύνης του Ιερού Στρατιωτικού Κωνσταντίνειου Τάγματος του Αγίου Γεωργίου
: 1172η Κυρία του Τάγματος της Βασίλισσας Μαρίας Λουίζας

Παραπομπές

Οίκος των Βουρβόνων-Δύο Σικελιών
Ισπανική τάξη ευγενών
Πριγκίπισσες των Βουρβόνων-Δύο Σικελιών